Simfonijski orkestar liječničkog osoblja iz Los Angelesa 
Već preko pola stoljeća Doctors Symphony širi ljubav prema klasičnoj glazbi te obogaćuje živote kroz ljekovitu moć glazbe
Prije skoro 60 godina, skupina liječnika iz Los Angelesa s razvijenom ljubavlju za klasičnu glazbu oformila je simfonijski orkestar Prije skoro 60 godina, skupina liječnika iz Los Angelesa s razvijenom ljubavlju za klasičnu glazbu oformila je simfonijski orkestar. Taj orkestar i danas obogaćuje živote kroz ljekovitu moć glazbe. Kirurg Ivan Shulman pridružio se orkestru 1979. kao oboist. Danas je on dirigent tog simfonijskog orkestra koji broji preko 70 glazbenika: "Ja često kažem da, ako već radim ovaj posao, onda to M.D. iza mog imena ne znači doktor medicine, već je kratica za 'muzički direktor.'" Orkestar održava probe u kazalištu Wilshire Ebell, povijesnoj dvorani u Los Angelesu. Kad je orkestar osnovan, članovi su bili liječnici, medicinske sestre, zubari, i pripadnici drugih medicinskih profesija, no danas je proširen. Trombonist Karim Elmahmoudi je skladatelj, a orkestar je od njega naručio glazbeno djelo pod naslovom Drevni Snovi, koje će imati praizvedbu ove sezone. Elmahmoudi je rođen u Egiptu, ali je odrastao u Sjedinjenim Državama, te kaže da ga je inspirirala glazbena kompozijca zabilježena na papirusu pod naslovom Knjiga snova, koja se u drevnom Egiptu koristila za tumačenje snova. Helen Brown radi na istraživanju virusa HIV-a, pri Sveučilištu Kalifornije u Los Angelesu, i već 12 godina u slobodno vrijeme svira violinu u liječničkom orkestru. To je vrlo raznolika skupina ljudi koja se okupila oko ljubavi za glazbu. Mislim da je odlična stvar biti u okruženju ljudi različite dobi i podrijetla koji vole glazbu. Francesca Bori nazoči koncertima liječničkog simfonijskog orkestra još od svoje pete godine, prije skoro pedeset godina. Njena je majka bila prva čelistica orkestra, a danas Francesca zauzima istu ulogu. Ona tvrdi da amaterski orkestri poput ovih igraju važnu ulogu: "Očuvanje glazbe, posebice klasične, jako je povezano s ovakvom vrstom orkestara. Važna je stvar za zajednicu da ima svoj orkestar, koji nije samo za glazbenike, već i za slušatelje." Neki od ovih glazbenika imaju ozbiljnu glazbenu naobrazbu. Francesca Bori je glazbeni terapeut i predaje na prestižnom glazbenom konzervatoriju Colburn. Glazbeni direktor Ivan Shulman ima visoko obrazovanje na dva polja. Kao kirurg, vratio se na fakultet da bi dobio magisterij iz dirigiranja. I drugi članovi orkestra su ozbiljni i umješni amateri, koji kažu da se okupljaju i sviraju iz ljubavi prema glazbi.